Alegzandra/wili-2018-roplus huggingface dataset:
1569 hett Mellinger den Posten as Rekter an de Stadtschool in Jena övernahmen. Dor hett he sik ok an de Universität Jena inschreven un hett 1572 en Medizinstudium opnahmen. Dat Amt as Rekter hett he 1573 afgeven.

1966 wessel he in de Regionalliga West to’n Bonner SC un hett in de Saison 30 Spelen makt. De Bonners sünd aber afsteegen un so wessel he mit sein Mannschapskamerad Heinz-Dieter Lömm nah blots en Johr to den Ligakonkurrenten Arminia Bielefeld, wo he twee Johr bleev. An de Siet vun Ulrich Braun, Dietmar Erler un Ernst Kuster keem he in 60 Spielen to’n Insatz. Sien nächst Station weer den Mönster In de Saisons Saisons 1969/70 un 1970/71 weer he för den SC Preußen Münster weer in de Regionalliga West tätig un hett in 49 Spelen 2 Doren schaaten. Nah insgesamt 139 Spielen van 1966 bit 1971 in de Regionalliga kehr he to de Saison 1971/72 weer to’n Bonner SC torüch.

To de prominent Ünnerstütter vun de Kampagne hörrn de Dalai Lama, de ehmalge Generalsekretär vun de Vereente Natschonen Ban Ki-moon, de Freedensnobelpriesdräger Desmond Tutu un Jody Williams, Jazzpianist Herbie Hancock un Cricketspeler Ian Chappell. An‘ 6. Oktober 2017 wurr de ICAN in Oslo de Freedensnobelpries tospraaken.

Lucy is an'n 30. November 1974 in Hadar in Äthiopien vun Donald Johanson funnen wurrn. Düssen Dag weer he mit den Postdoc Tom Gray unnerwegens an den Fundoort 162. An'n Hang vun ene Kuhlen, de vun en Wadi utspöhlt wurrn weer, hefft se toeerst „en lüttjet Stück vun en hominiden Arm“ un foorts ok de „Achtersiet vun en lüttjen Schädel“ funnen. Dichtbi lä denn ok noch en Bruckstück vun en Böverschenkelknaken. Yves Coppens hett vertelltdat de Knakenstücken, de hier todage kamen weern, toeerst mol gor nich sunnerlich unnersocht wurrn sünd. Dat geev ja al dutzwiese so'n Aart vun Fundstücken in de Gegend. Eerst, as de Fundsteed denn noch mol akraat unnersocht wurrn is, is rutkamen, dat noch annere Knakenstücken vun densülvigen Vörminschen stammen döen. De meisten Forschers meent, dat weer en Froensminsch ween. Dat weer nu en ganz besunnern Fund. As düsse tosätzlichen Fundstücken an'n Avend in dat Forschercamp in'n Kataloog inschreven wurrn sünd, dor spelen de Beatles up en Kasettenrecorder verscheden molen ehre Leeder, dormank dat bekannte Leed vun Lucy in the Sky with Diamonds. Dor hett Lucy denn ehrn Ökelnaam vun weg harrt.

Cumarin un dormit verwandte Stoffen maakt den tyypschen Hauröök bi’t Drögen vun Gras, vun wegen dat Cumarin in de Plant deelwies glykosidisch bunnen is un eerst dör Afslpitten vun Sucker freesett warrt, wenn de Plant besehrt warrt oder welken deiht. Wenn dat Glykosid un de Glykosidaas dorto tosamen, warrt dat Glykosid hydrolytisch opsplitt. De Stoff, as in dissen Fall dat Cumarin, warrt freesett un kann to wirken anfangen.

In' März 2006 hett Disl ehrn Rücktoog ut den Biathlon-Weltcup ankünnigt. Dat Massenstart-Rennen an' 26. März 2006 an' Holmenkollen in Oslo weer he letzt Weltcup-Start, hör Karriere gung as Fievtplatzeerte vun den Gesamtweltcup to Enn'.

Benson County is en Kreis (County) in’n US-Bundsstaat Noord-Dakota. He hett 6.660 Inwahners (Stand Zensus 2010) op en Rebeet vun 3.597 km². De Sitt vun de Verwalten is in Minnewaukan.
André-Michael Lwoff (* 8. Mai 1902 in Ainay-le-Château, Département Allier, Frankriek; † 30. September 1994 in Paris) weer en franzöösch Mikrobioloog un Viroloog. Lwoff hett 1962 en Taxonomie vun de Viren inführt.

Um 1790 erwähnt Mozart in Breef tatsächlich mehrmals angevlich „Cabalen“ vun Salieri gegen sück. De sünd vermootlich in’ Tosommenhang mit dat Entstahn vun de Oper Così fan tutte to sehn, deren Libretto vun da Ponte oosprünglich för Salieri bestimmt ween weer. Salieri harr de Kompositschon aber all in en fröh Stadium liggen laaten un nich weer upgreepen. Wenig later sall Mozart sien Fru Constanze tegenöver ok de Vermooden ütert hemm, dat he vergifft wurrn weer. In Borns ut disse Tiet finnen sück aber kien Henwiesen up en echte Rivalität tüschen de beid Komponisten. All anner faken nömmt Borns stammen ut Tieden lang nah Mozart sien Dood un sünd in hör Gloovwürdigkeit as düchtig fragwürdig intostuufen.

De Borg is al in slaavsche Tiet anleggt worrn. De Borg leeg to de Tiet noch merrn in’t Water, weer en Waterborg, un nich, so as hüüt, an’t Över. 1320 hett de Hertog vun Pommern Barnim III. de Borg afreten. De Reste vun de Borg sünd hüüt in Privatbesitt.

Jelusich hett sik besunners mit dat Schrieven vun Histoorsche Romaans afgeven. Dor hett he denn Lüde in vörstellt, as Julius Caesar, Oliver Cromwell, Hinrich de Lööw, Hannibal oder Gerhard von Scharnhorst. Düsse Lüde hett he as starke Anföhrers henstellt un in goot Licht stahn laten. So keem dat, dat siene Böker in de Tiet vun den Natschonalsozialismus geern leest wurrn sünd.

De Film hett keen Filmpriesen wunnen, weer aver in de Johren 2000/01 för tohopen söss Utteken nomineert, alleen dreemol för dat beste Dreihbook. Salma Hayek weer dorgegen as Slechst Nevendorstellersche för de Goldene Himbeer vörslahn.

Mellinger is üm 1538 rüm as Söhn von Elisabeth († na 1572) un Hans Mellinger († vör 1557) boren. In de Oorkunnen dükert Mellinger toeerst op, as he 1555 Student an de Universität Wittenbarg is. Dor hett he 1562 den Magister maakt un is denn na Halle trügggahn.

Dat de Australopithecus afarensis liekup lopen dö, is ok bewiest dör Footstappen, de Mary Leakey in de Vulkanasch vun Laetoli in Tansania funnen hett. William Sellars meent, he weer heel un deel liekup lopen un weer dor twuschen 0,6 un 1,3 m/s (2,16 bit 4,68 km/h slank mit lopen. Dat is berekent wurrn vunwegen de Maten vun Lucy un de Footstappen in Tansania mit Hölpe vun en Modellsimulatschoon.

Na disse Indeelen höört de Kistenbass also to de Harpen, wiel dat Hackbrett to de Zithers rekent warrt un de Vigelien to de Grupp vun de Luten. Man, disse rein botechnische Indeelen is to’n allgemenen Beschrieven vun Musikinstrumenten nich so goot, vunwegen dat se nich to dat normale Verstahn passen deit. Butendem gifft dat ok en grote Tall vun Mischformen: dat Klavier is also en Zither ahn Resonanzdeek un de „japaansche Harp“ (Koto) is ut botechnische Sicht en Zither, bi de dat Swingöverdrägen över bewegbore Stegen, man ahn Hals passeert.
As Mirko twee Johr oolt weer, is de Familie na Wien hentagen. Hier hett he sien Kinnertiet un Jöögd tobröcht. An de Universität Wien hett he sik toeerst mit de Rechtswetenschop afgeven, man ok Slawistik, Sanskrit un Histoorsche Hölpswetenschop studeert. Amenne hett he denn bi Perfessor Friedrich Jodl Philosophie studeert. 1912 hett he denn sien Doktor maakt mit de Arbeit Arbeit Stirners Erbe. Eine kritische Betrachtung über das Verhältnis des „Einzigen“ zum individualistischen Anarchismus in Deutschland („Stirner sien Arv. Enmol kritisch dor up keken, wie sik dat >Enzige< to den individualistischen Anarchismus in Düütschand verhöllt“). Dor is he denn to’n Dr. phil. mit promoveert wurrn. In den Eersten Weltkrieg is Jelusich Offzier bi de Artillerie ween. 1914 hett he sik as Schriever achter den Krieg stellt un sien „Kriegs-Vaterunser“ schreven.

En gaue un exotherme Reakschoon gifft dat ok, wenn Natrium mit chlorhollige Verbinnen in Kontakt kummt, as t. B. Dichlormethan, Chloroform oder Tetrachlormethan. Dorbi kummt Natriumchlorid tostannen.

Wiegersen is en Dörp in de Gemeen Sounsiek in’n Landkreis Stood, Neddersassen. Wiegersen hett üm un bi 600 Inwahners (Stand 2003) op en Rebeet vun 1.020 Hektar.

Alexander County is en Kreis (County) in’n US-Bundsstaat Illinois. He hett 8.238 Inwahners (Stand Zensus 2010) op en Rebeet vun 611 km². De Sitt vun de Verwalten is in Cairo.

Nahdem sück Salieri bit to sien 70. Levensjohr – mit eenig wenig Uptnahmen – best Gesundheit freut harr, fung af etwa 1821 en stännig Afbau vun sien körperlich un geistig Kräfte an. In' Oktober 1823 wurrn sien Been lahm, so dat Salieri in dat Wiener Allgemeen Krankenhuus inleefert wurrn muss. Nah länger Lieden weer to Huus in de Seilergasse N° 1088, kreeg he an' 7. Mai 1825 de Starvenssakramente un is um 20 Ühr „am Brand der Alten“ storven, as dat dat Doodenschauprotokoll vun den Wiener Magistrat vertekent un as dat denn ok in de List vun de an' 7. Mai Storven vun de Wiener Zeitung van' 14. Mai 1825 steiht; in de Spraak vun de dormalig Tiet weer „Brand“ de Beteeken för en Gangrän bzw. en arterielle Verslusskrankheit.

De Naveröörd sünd Mäkelfeld, Glüsen un Hössen in’n Noordoosten, Maschen-Dörp un Maschen-Heid in’n Süüdoosten, Jehrden un Karoxbossel in’n Süden, Fleesterloh un Emmelndörp in’n Süüdwesten un Fleest in’n Noordwesten.

Mit Swevelwaterstoff billt Natrium twee Solten, das Natriumsulfid Na2S un dat Natriumhydrogensulfid NaHS. Beid warrt ü.a. bi’t Swormetallfällen bruukt.
He is an’n 6. September 1859 Auskultater worrn, an’n 14. November 1861 Gerichtsreferendar an dat Appellatschoonsgericht Mönster, an’n 26. Februar 1862 Regerungsreferendar bi’n Regerungsbezirk Koblenz un an’n 24. Juli 1866 Regerungsassesser. An’n 29. September 1866 is he na’n Regerungsbezirk Minnen wesselt. In de Tied von 1859 bet 1860 weer Duesberg as Eenjohr-Freewilligen bi dat 1. Westfäälsche Infanterieregiment Nr. 13. An’n 4. Februar 1869 is he toeerst kommissarsch un siet 14. Juli 1869 richtigen Landraad von’n Kreis Wienbrügge worrn. Dat is he bet 1875 bleven. In dat Johr an’n 3. April hett de Präsident von’n Regerungsbezirk Minnen, Karl Friedrich Hermann von Eichhorn, en Andrag stellt, dat Duesberg versett warrn schall, von wegen, dat he in de Tied von’n Kulturkampf as Katholik nich toverlässig noog weer. An’n 22. Januar 1876 is he Amtshauptmann von dat Amt Leh worrn un an’n 29. Januar ok Kreishauptmann von’n Stüürkreis Leh. Düsse Ämter hett he bet 1882 behollen. He is denn an’n 2. August 1882 Regerungsraad bi’n Regerungsbezirk Koblenz worrn. An’n 24. September 1890 is Duesberg denn Böverregerungsraad un Afdeeldirigent bi’n Regerungsbezirk Köln worrn.

Al in dat Bremer Stadtrecht vun 1303/1308 stunn in, dat jedeen Ratsherr bi siene Wahl en Eten for den ganzen Rat utgeven möss. Na olen Bruuk harrn de Gäste ok dat Recht, na dat Iesen de Spiesen un dat Drinken vun de Tafel af to rümen un mit na Huus to nehmen, de nich vertehrt wurrn weern. Theodor Spitta, de 1911 noch up Levenstied in den Senat wählt wurrn weer, schrifft in siene Upteeknungen, dat dortieds nich bloß de Senat, man de Stadt ehre Borgers to'n Iesen inladen weern. An'n Anfang vun dat 20. Johrhunnert weern bi dat Iesen twuschen hunnert un en poor Hunnert Gäste togange. Dor hören normolerwiese de annern Senators to, dorto de Syndici, en groten Deel vun de Bremer Borgerschop, Lüde ut dat Umfeld vun Geschäft un Beroop un Verwandte un Frunnen.

Mit sien teihn Doren, de he in de Lännerspelen vun dat Johr 1937 scheeten dee, hörr he to de Spelern, de den gröttsten Andeel an den Ruhm vun de Breslau-Elf harrn, de in Breslau gegen de Mannschap ut Däänmark mit 8:0 wunn. Siffling hett dorbi binnerhalv vun 32 Minüüt fiev Doren schaaten. He steiht dormit up Platz 3 vun de Speler, mit de meesten Doren in en Lännerspeel. En wesentlich taktische Variante weer dorbi de Positschoon un Upgaav vun Otto Siffling in de Stormmidden. He speel nich as vörschaven „Kielstörmer“ in de Angreepsmidden, sonnern hung en beten torüch, truck so den gegnerischen Stopper ut dat Ad´fwehrzentrum un kunn den Ball up de flink Flögels verdeelen. De upreeten Deckung vun de Dänen maak hüm dat denn ok noch mögelk, sülvst to'n Afsluus to kommen.

Broderick hett butendem ok an’t Theater arbeit un is tweemol mit den beropenen Tony Award uttekent worrn, neemlich för sien Rullen in Brighton Beach Memoirs un How to Succeed in Business Without Really Trying.
Wenn se nich bröden doot, leevt se tomeist in grote Swarms. Dorin fleegt se jeden Dag hen un her twuschen de Stäen, wo se ruhn un de annern, wo se freten doot. Dat Piepen, wo se sik mit unnerholen doot, warrt bi dat Flegen dör dat Swingen vun de butersten Feddern produzeert. Bi de Goos klingt dat Piepen en beten deeper, as bi’n Ganner.

Lucy is de inoffizielle Naam vun en Skelett vun den Australopithecus afarensis, wat en Aart vun den Australopithecus is. Dor warrt se mit to de Australopithecina rekent. As all Aarden vun düsse Grupp höört se ok to den Tribus vun de Hominini mit to. Man to de Minschen an sik warrt se noch nich rekent. Wetenschopplich hett düsse Fund den Naam AL 288-1 kregen. Dor steiht „AL“ bi för „Afar Locality“ (De Gegend vun Afar). Lucy hett vör um un bi 3,2 Mio. Johren leevt. Den Ökelnaam hett se vun dat Beatles-Leed Lucy in the sky with diamonds kregen. En annern Ökelnaam vun düssen Fund is Dinknesh (Up Amhaarsch: Du Wunnerbore).

För de Kathoolschen is de St.-Ansgar-Kark in Hittfeld tostännig, de siet 2014 Deel von de Karkengemeen Goden Hirt in Winsen is. De Oort hett fröher to de Karkengemeen St. Petrus in Bookholt tohöört. Nadem 1964 de St.-Ansgar-Kark in Hittfeld trech worrn is, is Glüser Loh 1965 Deel von de nu egenstännige Karkengemeen Hittfeld worrn. 1969 is in de Karkengemeen Hittfeld tosätzlich de St.-Altfrid-Kark in Mäkelfeld boot worrn.

De hööchste Positschoon, de he as Tennisspeler up de Weltranglist recken dee, weer Platz 7. Sien gröttste Spood weern de Siege bi de Australian Open 1981 un 1982. Beid Mal hett he dorbi gegen den US-Amerikaner Steve Denton wunnen. He profiteer aber ok dorvan, dat völ Weltklasse-Tennisspeler de lang Anreis nich maken wullen.

Anners as in’t Book, wo dat Boot vun Saint-Nazaire, en groten U-Boot-Haven an de Loire-Münnen, utlopen deit, geiht dat in Film vun La Rochelle ut los. In’n Roman dorgegen kummt La Rochelle eerst as Anloophaven in Fraag, as de Brennstoff an Boord knapp warrt. Bi’n Angreep op den Geleittog warrt in’n Film blots dree Scheep versenkt, wiel dat in’n Roman veer sünd. Wohrhaftig warrt in’n Film bi’t Inlopen in La Rochelle veer witte Wimpel optagen, de för de veer Scheep staht, as dat in’n Roman steiht.

Wuthenow ehr Vader Johann Carl Balthasar (* 2. August 1784; † 29. April 1853) weer von 1819 af an Pastoor in Niegenkarken un von 1824 af an in Gützkow. 1844 is he Supperndent worrn.

Um en utwaagen Dorstellen vun de Expeditschoon un de ünnerscheedlich Charaktere vun de beid Bargstieger is David Roberts in sien Book True Summit gelegen. He rückt insbesünnere ok de Verdeensten vun Gaston Rébuffat un Lionel Terray in’t rechte Lucht.

Mit de Geografie un de Armood an Natursteen hängt ok dat kulturelle Charakteristikum vun de Backsteenarchitektur tohoop, de sik in Nedderdüütschland rutbillt hett.

De Mairie Achem weer in de Franzosentied (1810 bet 1813) een von de dree Mairien, in de de Kanton Achem indeelt weer. De Seet weer in Achem un de Maire J. B. Martens. Se harr 3445 Inwahners.
De Bo vun den Münchener Autobahnring is wegen den Tweeten Weltkrieg blots stedenwies anfungen worrn. Na’n Krieg is toeerst de Afsnitt twüschen dat Autobahnkrüüz München-Noord un dat Krüüz Brunnthal (hüüt: Krüüz München-Süüd) Mitt vun de 1970er Johren boet worrn. De A 8 vun München na Stuttgart is vörlöpig över de Bundsstraat 471 an de A 9 anslaten worrn. Bit denn müss de Feernverkehr dör dat Stadtrebeet vun München fohren.

1567 hett Mellinger in Weimar dat Börgerrecht kregen un is an de Stadtschool in Weimar as Kanter anstellt worrn. 1568 is he denn al Kunrekter ween. He is bet Anfang 1569 in Weimar bleven un hett dor 1568 sien eerst groot kartograafsch Wark rutbröcht, en Koort von Döringen.

Gudrun Ensslin (* 15. August 1940 in Bartholomä; † 18. Oktober 1977 in Stuttgart-Stammheim) weer en düütsche Terroristin. Se hett de RAF mit grünnt un weer een vun de Lüde, dor dor dat Leit in’e Hand harrt hefft. Bi fiev Bombenansläge hett se ehre Hannen mit in’t Speel harrt. Dor sünd veer Minschen bi umkamen. 1972 is se achter Trallen kamen un 1977 is se, vunwegen den Moord an veer Lüde, to levenslange Haft veroordeelt wurrn. An’n 18. Oktober 1977 hett se sik in de Dodennacht vun Stammheim sülms an’e Siet maakt.

De Leevfruenkark (in fröhest gootsch Stil 1227–43 bot un mit de Dom dör een Krützgang verbunnen. Völ Figuren in’t Portal un dat Schipp is kühn gewölbt)

Meyerdiercks is 1826 as dat twete von söss Kinner von Catrine Magdalene, borene Schaden (17. Januar 1795-30. Juni 1865), un Tönjes Diedrich Meyerdiercks (25. April 1798-18. November 1881) in Lesum boren un an’n 20. August in de Martinskark döfft worrn. He is later Bäcker un Koopmann ween. Von 1875 af an harr he sien Bäckeree an de hüdige Straat An de Lesumer Kark 21. Dat Wahnhuus stünn glieks blangenan An de Lesumer Kark 19. He hett dor ünner annern Tweeback backt, dat as Proviant för Scheep bruukt worrn is.

De Destille Millburn is 1805 in Inverness grünnt worrn. Vun de fröhe Historie vun de Brenneree is nich veel opschreven worrn. 1876 sünd de Hüüs renoveert worrn. De Brenneree is 1892 denn an Haig &Co verköfft worrn. 1921 weer se vun Booth’s Distillery Ltd. övernahmen, de ehr 1922 na en Füür vun Grund op renoveert hebbt. 1937 weer de Anlaag vun de Distillers Company Ltd. (DCL) opköfft un 1943 an de Scottish Malt Distillers (SMD) wietergeven. De Bedrief is in de 1980er Opper vun’t Brennereestarven worrn un weer 1985 stillleggt, vunwegen dat keen Platz weer, de Anlaag grötter to maken. Dat Land is 1988 verköfft worrn, de Hüüs weern deelwies afreten un ümboet. Vundaag steiht dor en Restaurant.

Vördem in’t Johr 1949 Bonn as ne’e Bundshööftstadt utwählt weer, weer för den Fall dat Frankfort an’n Main dat warrn schüll, dat AEG-Hoochhuus in Frankfort as Deenstsitt för’t Ministerium vörsehn. Achtergrund för dissen Plaan weer dat Argument vun Frankfirt, dat dat in de Stadt 90 % vun de Hüüs, de för en Regerensitt nödig weern, al geev. De dormolige Böverbörgermeester Walter Kolb harr sogor al en Plenarsaal för’t Parlament boen laten.
Vun de Vöröllern her sünd 83,03 % vun de Minschen Witte, 14,42 % Swarte, 0,70 % stammt ut Asien un 0,02 % vun de Eilannen in’n Pazifik. 0,25 % sünd Nakamen vun Indianers. 0,64 % hebbt sik sülven to noch annere Gruppen torekent. 0,95 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,92 % vun de Lüüd ansehn.

He weer as Korporal Deel vun Jacob Roggeveen sien Expeditschoon na de Süüdsee. An’n 5. April, Paaschsünndag 1722 hett de Expeditschoon dat Paascheiland opdeckt. Behrens weer de eerste de den annern Dag denn sien Foot op dat Eiland setten dee. Wat bi disse Expeditschoon allens passeert is, dor hett he 1735 en Book över schreven: Der wohlversuchte Südländer.

De Bison (in de USA allgemeen Büffel nömmt) betreckt sück up den Ökelnaam vun den Staat, the „Buffalo State“ („de Büffelstaat“). De Bisons kreegen in den Yellowstone-Nationalpark en letzt Rücktoogrebeet.

Vun de 188.951 Inwahners bi’n Zensus vun 2000 harrn 101.994 Minschen Arbeit. Dat Inkamen je Kopp vun de hele Inwahnertall weer 23.173 US-Dollar. 111.520 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 36.152 Minschen maakt. 9,18 % vun de Inwahners leven 2000 ünner de Inkamensgrenz to de Armoot.

Vun de Vöröllern her sünd 87,42 % vun de Minschen Witte, 9,65 % Swarte, 1,10 % stammt ut Asien un 0,03 % vun de Eilannen in’n Pazifik. 0,21 % sünd Nakamen vun Indianers. 0,38 % hebbt sik sülven to noch annere Gruppen torekent. 1,21 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,06 % vun de Lüüd ansehn.

Green hett an dree Olympisch Spelen deelnommen un wunn dorbi 1984 in Los Angeles mit de Mannschap de Sülvermedaille. Neben völ anner Titel wunn se söss Mal de Badminton Horse Trials, womit se Rekordsiegerin vun dissen Wettbewarf is un dordör besünners bekannt wurrn. Dorto wunn se bi de Weltmeesterschapen 1982 sowohl mit de Mannschap as ok in’t Eenzel de Goldmedaille un bi Europameesterschapen kunn se all toommen 4 Gold- un 2 Sülvermedaillen winnen.

De Kommun Västerås is ene Gemeend in dat Lehn Västmanland in Sweden. Dat höört to de Landschop Västmanland un den Gerichtsbezirk Västmanland. Se hett 132.886 Inwahners (Stand 2006) op en Rebeet vun 962,78 km². De Sitt vun de Verwalten is in Västerås.

Vun de Vöröllern her sünd 98,31 % vun de Minschen Witte, 0,84 % Swarte, 0,12 % stammt ut Asien un 0,25 % sünd Nakamen vun Indianers. 0,23 % hebbt sik sülven to noch annere Gruppen torekent. 0,25 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,54 % vun de Lüüd ansehn.

Pawlowski weer in de eerst un tweet Wahlperiood van' 20. April 1947 bit to sien Dood Liddmaat vun den Landdag Neddersassen. Hüm is den Reinhard Onken as Liddmaat vun den Landdag nahfolgt.
Dat Schipp hett bösen Schaden afkregen, tallrieke Batterien, ahn de dat Boot nich wedder opduken kann, sünd tweireten un Water brickt an männige Steden in’t Schipp. En Kamp op Leven un Doot fangt an, nich blots as de Schaden mit de wenigen Boordmiddel repareert warrn mutt, man ok, as de Atenluft wohrschienlich nicht recken warrt. Kalipatronen warrt utgeven, üm den Kohlenstoffdioxid in de Luft siet to hollen. Na mehr as 15 Stünnen, in de de Mannschop – un vör allen de LI – sik meist toschannen arbeit, kummt dat U-Boot wohrhaftig wedder in Gang un kann opduken ahn opdeckt to warrn.

To de Upgaavrebeeten van de UNESCO höört dat Fördern van Bildung, Wetenschop, Kommunikatschoon, Informatschoon un Kultur. Se hett en eegen Verfaten, de an 16. November 1945 von 37 Staaten in London verafscheed wurrn is un an 4. November 1946 nah dat Ratifizeern in 20 Staaten in Kraft treden is. Eerst Generaldirektor weer Julian Huxley.

Vun de 412.852 Inwahners bi’n Zensus vun 2000 harrn 205.905 Minschen Arbeit. Dat Inkamen je Kopp vun de hele Inwahnertall weer 19.790 US-Dollar. 205.789 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 75.487 Minschen maakt. 17,26 % vun de Inwahners leven 2000 ünner de Inkamensgrenz to de Armoot.

Wannen (hoochdüütsch Wanna) is en Gemeen in de Samtgemeen Land Hadeln in’n Landkreis Cuxhoben in Neddersassen. To de Gemeen höört blangen Wannen sülvs ok de Öörd Ahlenfalkenbarg, Suurlee un Füürsteed mit to. In’n Noordoosten höört en lüttjen Deel von Kampen to de Gemeen Wannen. Wannen sülvs warrt ünnerdeelt in Westerwannen un Oosterwannen.

So as in dat Plattdüütsche, warrn hüüt blots noch dree Kasus bruukt. Un dat Partizip Perfekt is ahn „ge-“, so as in dat Nordneddersassische. Op Däänsch warrt snakkt, so as op platt. Man al de Grammatik is ’n lütt beten anners, obers nich so ünnerscheedlich as twüschen Plattdüütsch un Hoochdüütsch:

An’n 16. August 1945 sund de Sowjetrussen in Öösterriek inmarscheert un hefft Jelusich foorts achter Trallen sett. He is vör Gericht kamen vunwegen „en högere Funktschoon in de Partei un allerhand Saken, de woll nich legal weern“. He hett 11 Maanden inseten. So lang duer dat Ünnersöken. Man an’n 25. November 1946 is he denn freespraken wurrn. In’n Dezember 1946 hefft se mit dat Verfahren denn noch mol wedder anfungen un Jelusich möss noch mol in Haft. He versöch, ut to büxen, man an’n 3. Januar 1947 hett he sik bi dat Gericht infunnen un bleev vunwegen de Ünnersöken bit to’n Februar 1948 achter Trallen. Anfang Dezember 1949 is dat Verfahren denn endgüllig afslaten un instellt wurrn. Dat heet, gegen em dö nix vörliggen, wat en Straaf verdeent harr.

De Kaiser harr man jüst Rom verlaaten, kehr de flücht Paapst in' Januar 964 torüch un leet up en Synode nu Leo afsetten. De is in dat Heerlager vun Otto flücht. Bevör de Kaiser nochmals nah Rom trecken kunn, is Johannes storven. Sien Anhänger hemm nah sien Dood Benedikt V. to'n Paapst wählt.
Maurice Herzog weer 1950 Baas vun de legendär franzöösch Annapurna-Expeditschoon, an de Louis Lachenal, Lionel Terray, Gaston Rébuffat, Marcel Ichac, Jean Couzy, Marcel Schatz un de Dokter Jacques Oudot deelnehmen. Tosommen mit Lachenal stunn Herzog an’ 3. Juni 1950 up den Tipp vun den Annapurna. De beid weern de eersten Minschen, de en Achtdusender klimmen kunnen. Herzog un Lachenal trucken sück dorbi aber swoor Verfreesen to un sünd man blots knapp an’ Dood an den Barg vörbikommen.

Shelby County is en Kreis (County) in’n US-Bundsstaat Ohio. He hett 49.423 Inwahners (Stand Zensus 2010) op en Rebeet vun 1.059 km². De Sitt vun de Verwalten is in Sidney.

De Naveröörd sünd Müggendörp in’n Oosten, Schodenbüttel un Bingen in’n Süüdoosten, dat Oosterenn von Olenbrook in’n Süden un Wehldörp in’n Westen.

Hansen is 1932 in Klanxbüll boren. Se weer later Krankenswester un leevt vondaag as Rentnerin in Gastää. Ehr wichtigst Wark is Pavel, dat Gemeendekind, wat en Översetten von Marie von Ebner-Eschenbach ehr Romaan Das Gemeindekind is, de 1887 rutkamen is.

Cumarin is en cheemsche Verbinnen ut dat Rebeet vun de orgaanschen Chemie. Dat is de Stoff, de för den egenen, krüderigen Röök vun frisch Hau un dröög Möösch verantwoortlich is. In gröttere Mengden schaadt Cumarin de Gesundheit.

Vun de 5.972 Inwahners bi’n Zensus vun 2000 harrn 2.309 Minschen Arbeit. Dat Inkamen je Kopp vun de hele Inwahnertall weer 9.251 US-Dollar. 2.405 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 378 Minschen maakt. 33,04 % vun de Inwahners leven 2000 ünner de Inkamensgrenz to de Armoot.

1954 hett he Franca Rame heiraadt. De beid hemm hör Levensünnerhollen mit dat wiederhen populäre Piccolo Theater in Mailand sekert. In dat nächst Johr ergeev sück en Chance bi de Filmstudios in Rom. Fo wurr Dreihbookschriever un hett för tallriek Produktschonen arbeit.

(1593) Fagnes is en Asteroid ut de Hööftgördel, de an’n 1. Juni 1951 vun de belgisch Astronom Sylvain Julien Victor Arend in Ukkel opdeckt wurrn is.

Vun de Vöröllern her sünd 96,00 % vun de Minschen Witte, 0,03 % Swarte, 0,22 % stammt ut Asien un 0,05 % vun de Eilannen in’n Pazifik. 1,55 % sünd Nakamen vun Indianers. 0,74 % hebbt sik sülven to noch annere Gruppen torekent. 1,41 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,32 % vun de Lüüd ansehn.

1. Oktober: De SPD-Bundsvörstand hett up Vörslag vun Parteichef Sigmar Gabriel den fröheren Bundsfinanzminister Peer Steinbrück eenstimmig to'n Kanzlerkandidaten för de Bundsdagswahl 2013 nomineert.

Tosamen mit den Dreihbookschriever James V. Hart hett Saberhagen ok de Romanversion to Francis Ford Coppola sien Film „Bram Stoker’s Dracula“ ut dat Johr 1992 schreven.
Gegen Enn’ vun de IBU-Cup 2009/10 geev Hammerschmidt hör internatschonal Debüt bi de Fruen un keem glieks in hör eerst Sprintrennen up den 10. Platz. Dat Johr drup reck se as best Ergevnis en Rang 6 bi en Sprint in Ridnaun. In de IBU-Cup-Saison 2011/12 wunn se de Gesamtertung, Sprint un Eenzel un keem in de Verfolgung up den Gesamtrang 4. In de Saison is se denn ok eerstmals in’ Weltcup insett wurrn un hett dor mit Platz 34 hör eerst Weltcuppunkte sammelt. In de folgen Johren keem se denn aber nich mehr so richtig vöran.

Von Glüser Loh föhrt lüttjere Straten na de Kreisstraten K 79 un K 34. De K 79 geiht in’n Süüdoosten över Karoxbossel na Host/Maschen un in’n Noordwesten an de Landsstraat 213 ran. De K 34 löppt von de K 79 in’n Noordoosten na Glüsen un Mäkelfeld.

Vun de Vöröllern her sünd 84,99 % vun de Minschen Witte, 8,37 % Swarte, 2,93 % stammt ut Asien un 0,05 % vun de Eilannen in’n Pazifik. 0,26 % sünd Nakamen vun Indianers. 2,26 % hebbt sik sülven to noch annere Gruppen torekent. 1,14 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 5,57 % vun de Lüüd ansehn.

De eersten Billers, de Minschen molt hebbt un de wi hüüt noch ankieken köönt, sünd Billers in Höhlen. Ut de Steentied. Dor hebbt se feine Beesters molt. Un ook Minschen. Un Hannen.

He is internatschonal bekannt worrn mit sien „Berserker“-Saga, en Reeg mit de he 1967 anfungen hett. Annere Roman-Regen vun Saberhagen weern to’n Bispeel de „Books of Swords“-Reeg, de dreedeelige „Empire of the East“-Reeg oder de „Dracula“-Romanen, in de de Romanfigur vun Bram Stoker ne’e Geschichten ok tosamen mit annere Figuren ut de Literatur, as Sherlock Holmes oder Merlin, beleevt.

As Harpen warrt in dissen Sinn all Instrumenten betekent, bi de de Sneren an een Siet direkt mit de Resonanzdeek vun’n Korpus verbunnen sünd. De Snerentog bi’t Spelen vun mehrere Sneren wirkt dormit dör minimale Verwinnen direkt op de physikaalschen Egenschoppen un ännert jem in chaootsche Variatschonen. Dat is för den tyypschen „sweven“ Klang vun Harpen verantwoortlich. An’t annere Enn warrt de Sneren an en massiven Hals fastmaakt, wat de Harp tosamen mit de Vörderstang to en teemlich masseriek Instrument maken deit. De Swingen warrt över direkten Kuntakt mit den Dans- oder Konzertbodden as natürlichen Verstärker verdeelt.

Sien Vadder weer Jäger. He güng toeerst nah Anadyr. Dat is de Hööftstadt vun den Landstreek, wo he leben dö. Dor hett he bi dat Blatt Sowjetskaja Tschukotka mitarbeit. 1949 maak he sik up nah Leningrad. Dor studeer he an de Universität. Blangenbi öbersett he Puschkin un annere russisch Klassiker in de tschuktische Spraak. 1953 keem de eerste Band mit Vertellen vun em rut. De heet Ljudi Naschego berega, up Platt bedutt dat: Minschen vun dat anner Över. 1956 keem sien eerste Roman rut. De heet Tschukotskaja Saga, up Platt Tschuktschisch Saga. Een ganzen Barg Böker keem achternah bit in de 1980er Jahren. Rytcheu leev toletzt in Sankt Petersborg.
Bi de Weltmeesterschapen 2005 in Hochfilzen hett se twee Eenzeltitel wunnen. In dat Sprintrennen reck Disl mit en fehlerfree Scheeten un en Vörsprung vun 3,5 Sekunn vörr der Russin Olga Saizewa den eersten Eenzelerfolg in hör Karriere. In dat Verfolgungsrennen leefer se sück bit to'n Sluss en Duell mit de Chinesin Liu Xianying, dat se an' Enn' mit 17,9 Sekunn Vörsprung för sück entscheeden kunn. De letzt regulären Weltmeesterschapen in hör Karriere kunn Uschi Disl also 14 Johr nah den Gewinn vun hör eerst Weltmeesterschaps-Medaille neben de lang ersehnten beid Eenzel-Goldmedaillen buterdem mit en Sülvermedaille in dat Staffelrennen afsluuten. Dormit wurr se to de spoodriekste Athletin vun disse Weltmeesterschapen.

Vun de Vöröllern her sünd 92,58 % vun de Minschen Witte, 1,48 % Swarte, 0,69 % stammt ut Asien un 0,06 % vun de Eilannen in’n Pazifik. 1,33 % sünd Nakamen vun Indianers. 1,62 % hebbt sik sülven to noch annere Gruppen torekent. 2,24 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 3,45 % vun de Lüüd ansehn.

Nadem de Iesenbahnbrügg Heckthusen över de Oost an dat Enn von’n Tweten Weltkrieg, an’n 3. Mai 1945, sprengt worrn is, is de Brügg blots mit een Gleis wedder opboot worrn. Dorüm hett nu ok de Bahnhoff Heckthusen blots noch een Gleis, wieldes de annern Bahnhööv an de Nedderelvbahn all twee oder mehr Gleise hebbt.

Mit de Hildesheimsche Brand-Assecurations-Casse is de letzte Brandkass von de Landschop von dat Förstendom Hilmssen an’n 12. Dezember 1765 för dat Förstendom Hilmssen grünnt worrn.

Lake of the Woods County is en Kreis (County) in’n US-Bundsstaat Minnesota. He hett 4.045 Inwahners (Stand Zensus 2010) op en Rebeet vun 3.359 km². De Sitt vun de Verwalten is in Baudette.

In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Haan is keen Gemeende, de up Touristen ut is, de dor bloß een Dag blievt. Veel Touristen hefft dor jem ehr Eegendom. De wichtigsten Events in de Gemeende sünd: De Seewieh, Den Touristen sien Dag, de Riesenfesten, de Festen vun Vosseslag, Lawei un de westfläämsche Senioren-Küstendag.

To Anfang weern 95 verschedene möögliche Trassen utklämüstert worrn, vun de nu blots noch ölven ünnersöcht warrt. De Strecken leegt dorbi twüschen 13 un 35 km. De süüdlichste dorvun verlöpt in’n Süden vun Gauting, Baierbrunn un Oberhaching. Grote Deeln müssen dorvun ünner de Eer boet warrn, wat to hoge Kosten vun bit to 45 Mio. Euro för een Kilometer föhren de. In’n letzen Schritt vun de Projektstudie weer ok noch ünnersöcht warrn, woans sik de mööglichen Trassen op de Ruumstruktur, de Ümwelt, den Verkehr un de Kosten utwirken doot. De Afslussbericht is in’n Mai 2010 vörleggt worrn.

Portugal is en Republiek, de in'n Westen vun Europa an'n Atlantik liggt. Naver is Spanien. De Hööftstadt is Lissabon. Portugal hett en grote Historie as „Entdeckernatschoon“.
De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

An’n Blink löppt de Kreisstraat 4 langs, de in’n Westen na Olenbrook geiht un in’n Oosten na Oterndörp. Över beide Öörd kann een na de Bundsstraat 73 kamen, de von Olenbrook in’n Noordwesten na Cuxhoben löppt un von Oterndörp in’n Süüdoosten över Neehuus, Kumbarg un Hemmoor na Stood.

In de Folgetiet arbeid he as Beobachter an de Privatsteernwacht vun George Bishop in’ Regents Park. Hier hett he tüschen 1847 un 1854 all tosommen tein Asteroiden as ok mehrere Kometen opdeckt. De Naamensgevung vun sien dart Asteroiden (Victoria) wurr kontrovers diskuteert – bit dorhenn weer dat unüblich, Asteroiden nah noch levend Personen to nömm. Hind hett aber dorup henwiest, dat he de Asteroid nich nah de damalig engelsch Königin Victoria, sonnern nah de röömsch Siegesgöddin nömmt harr.

Warrt Cumarin in gröttere Mengden oral opnahmen, föhrt dat to Koppweh, Swinnel, Breken un Slaapsucht. Noch högere Dosen künnt en zentral Lahmen, Atenstillstand un Koma utlösen. Butendem warrt Lebber- un Nerenschadens beobacht. De döödliche Dosis (LD50) liggt peroral bi 293 mg/kg Liefgewicht bi Rotten un bi 202 mg/kg Liefgewicht bi Meerschwien.

In Frankfort an’n Main is de Football-Vereen Eintracht Frankfort tohuse. De speelt in de Bundsliga. De anner groote Frankforter Vereen is de FSV Frankfurt.

Otto Siffling is in dat Öller vun 27 Johren 1939 an en Ribbenfellentzündung storven. Sien letzt Lännerspeel hett he an' 24. April 1938 maakt. Siffling is bit hüüd de Speler vun den SV Waldhof Mannheim, de an' fakensten in de Natschonalmannschap speelt hett.

1910–1922: Die Vögel der paläarktischen Fauna: Systematische Übersicht der in Europa, Nord-asien und der Mittelmeerregion vorkommenden Vögel. Drei Bände

St. Vincent un de Grenadinen is Liddmaat vun de Vereenten Natschonen, de Karibische Meenheit (CARICOM), de Organisatschoon vun Oostkaribische Staten (OECS), de Organisatschoon vun Amerikaansche Staten (OAS) un vun den Commonwealth. Bovenhen höört vdat Land to de Staten to, de de University of the West Indies unnerholen doot.

Königsmarck is 1600 as Söhn von Beatrix Elisabeth, borene von Blumendal (* 1580), un den Riddmeester Konrad von Königsmarck (1574–1623) in Kötzlin boren. Optagen worrn is he von 1616 af an as Paag an’n Hoff von Hertog Friedrich Ulrich in Wulfenbüttel.

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Otto „Holz“ Siffling (* 3. August 1912 in Mannheim-Waldhof; † 20. Oktober 1939) weer en düütsch Footballspieler. He speel för den SV Waldhof Mannheim un de Düütsch Footballnatschonalmannschap, mit de he 1934 de Bronzemedaille bi de Weltmeesterschap wunn.
Wenn slichts een van de Klöten wegnahmen warrt, ümdat – wat geböhren kann - de anner Klööt nich macklich to reken is, denn warrt dat Deert ook unfruchtbor, man dat annert sien Beren nich.

De nächsten Bahnhööv sünd de Bahnhoff Hittfeld an de Bahnlien Hamborg–Bremen, de so bi dree Kilometer in’n Westen von Glüser Loh liggt, un de Bahnhoff Mäkelfeld an de Bahnlien Hamborg–Hannover, de so dree Kilometer in’n Noordoosten liggt.

Kydland und Prescott hemm ünnersöcht, worum sück Wertschap nich gliekmatig entwickelt, sonnern Phasen vun den Upswung immer weer vun Phasen vun de Rezession aflöst wurrn. In’ Karn kommt de beid to dat Ergevnis, dat de Verantwortung dorför in de schuuvwies Entwicklung vun nee Technologien liggt. Dordör wurrn Priesen, Produktivität un Löhne verännert un so Konjunkturzyklen utlööst. En wieder Ünnersökensrebeet bedraapt den Infloot vun Geld- un Wertschapspolitik up disse Zyklen. Hier kommt se to den Sluss: „Je glaubwürdiger Politik und Nationalbank wirken, um so stabiler ist der jeweilige Konjunkturverlauf.“ Dat Nobel-Komitee hett betoont, dat ok de wesentlichen Bedüüden vun de Ergevnisse up de Praxis vun völ Länner in Betoog up Geld- un Wertschapspolitik en Utslag för dat Toerkennen vun den Pries harr.

Ölven Maanden later is David wedder op de Hööch vun sien politische Loopbahn un Elise hett gliekermaten Spood mit ehr Dansen. Denn warrt David aver gewohr, dat Elise heiraten will, wat em swoor tosetten deit. He kriggt Besöök vun Harry, een vun de Plaaners, de em vertellt, dat dat nich wohr warrn mutt, wat em över de Utwirken vun jemehr Tosamenblieven vertellt worrn is. He wiest David, woans he sik en Tiet lang vör de annern Plaaners versteken un to Elise kamen kann, üm ehr Hochtiet to hinnern. Wohrhaftig kummt he rechtietig an. Üm aver Elise sien Grünnen kloor to maken, kann he nu nich anners, as vun den Plaan un den „Vörsitter“ to vertellen.

Groten Heinz (hoochdüütsch Groß Heins) is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Heinz.

Bi de Olympisch Sömmerspelen 2008 nehm he up dat Peerd Rolette in't Springrieden deel. Mit de britisch Mannschap keem he up den fievten Platz, in' Eenzel den 19. Rang.

Catawba County is en Kreis (County) in’n US-Bundsstaat Noord-Carolina. He hett 154.358 Inwahners (Stand Zensus 2010) op en Rebeet vun 1.036 km². De Sitt vun de Verwalten is in Newton.

Groth is siet 2006 in’n Plattdüütschen Raat för Sleswig-Holsteen. De Klaus-Groth-Pries vun de Stadt Heide, dat weer sien Idee. Sülvs hett he 1994 den drüdden un 1997 den tweten Platz bi’n Freudenthal-Pries maakt un 2000 de Sleswig-Holsteen-Medallje kregen, for sien Insatz för de plattdüütsche Spraak. Groth hett ok en grote Kolumne in de 16 Daagbläder vun den Sleswig-Holsteenschen Zeitungsverlag. 2009 hett he dat Bundsverdeenstkrüüß kreegen.

Das wichtigste Natriumsolt is dat Natriumchlorid (NaCl, Kaaksolt, Spiessolt), dat ok naamsgevend is för en sünnere Kristallstruktur, de för vele Solten tyypsch is.
Graf Alberich II. von Spoleto, Söhn vun de senatrix Marozia, leet up dat Starvenslager Paapst Agapitus II. un den röömschen Adel per Eid verplichten, sien Söhn Octavian nich blots to'n princeps vun Rom un dormit to sien Nahfolger to maaken, sonnern ok nah den Dood vun den Paapst hüm to de sien Nahfolger to wählen. Nah den Dood vun Agapitus II. wurr Octavian an' 16. Dezember 955 in dat Öller vun 16 Johren (nah anner Borns mit 18) as Johannes XII. to'n Paapst wählt, ofschons he de dorför erforderliche Bilen nich harr un ok nich Latiensch snacken kunn. He weer de fievte Paapst, de up Befehl vun Alberich wählt wurr. Trotz de tendenziöös Dorstellen vun sien Amtstiet in de historsch Överleefern dör Liutprand von Cremona kann as seker gellen, dat Johannes weder en fromm noch en fähig Paapst weer, sonnern en weltlich Leven führen dee.

1666: De Danebrog warrt över dat Eiland St. Thomas in de Karibische See uptagen, wat hüdigendags to de Amerikaanschen Jumferninseln tohöörn deit. Vun nu af an höört dat Eiland to de Kolonie vun Däänsch-Westindien.

För en vun Joseph Sonnleithner üm 1800 plaant Herutgaav vun en Geschichte der Musik in Denkmälern sull Salieri de Afhandlungen över de Vokalmusik verfaaten. As wiedere Mitarbeiter weern Johann Georg Albrechtsberger un Joseph Haydn bedeeligt. Dat hooch staaken Projekt sull in 50 Bänden to je 60 Sieden un veerspraakig, nämlich in Düütsch, Franzöösch, Engelsch un Italieensch, upleggt wurrn. Nahdem de eerste Band bi dat Wiener Kunst- und Industrie-Comptoir staaken wurrn weer, wurrn de vörhannen 270 Druckplatten 1805 in dat besett Wien vun de franzöösch Truppen in Beslag nommen un to Munitschoon umschmüllt. De erhollen ween Korrekturaftüüg sünd siet den Tweeten Weltkrieg verschollen. Erhollen hett sück blots en Manuskript mit den Titel Histoire de la musique depuis les temps les plus reculés jusqu’à nos jours, rédigée d’après les monuments anciens et modernes, par Joseph Sonnleithner, sous la diréction de Messieurs Georges Albrechtsberger, Joseph Haydn et Antoine Salieri.

Wenn de Fokus op de Historie liggt, warrt deelwies ok dat reine Kriterium vun’n hoochdüütschen Luudwannel rantagen. Denn fallt ünner Nedderdüütschland allens, wat dissen Luudwannel gornich mitmaakt hett, also ok de Nedderlannen un Flandern. Disse Sichtwies warrt hüüd nich mehr so faken bruukt, denn de Nedderlandschen un Flamen, de sik fröher mit to de Düütschen tellt hebbt, seht sik nu as egene Nation, de sik vun den Begreep dütsch afgrenzen will.

Mellinger hett 1564 Catharina Schneller (üm 1545–1604) freet. De beiden hebbt de Kinner Nicolaus (üm 1566–1629), Pastoor in Beedenbossel, Johannes (üm 1569–1633), Dokter in Hilmssen un Friedrich (üm 1580–1626), Pastoor in Didderse, Wittingen un Sülfeld, hatt.
Denn dröpt U 96 aver doch noch op en feendlichen Geleittog. Mit jemehr Torpedos künnt se twee Scheep to’n Afsupen bringen un en drüdd’ in Brand scheten, warrt denn aver doch vun en Zerstörer opdeckt un gresig mit Waterbomben angrepen. Na en anduern Gefecht kummt dat Boot jüst noch so dorvun af. As se Stünnen later wedder opduukt, finnt se den brennen Tanker, de noch nich afsopen is. De Kaptein gifft Order, den Tanker mit en Fangschööt tonichten to maken. Na de Explosion warrt aver kloor, dat noch Seelüüd an Boord weern, de nu in’t Water springt un vertwievelt üm Help bölkt. De Kummandant sütt aver dat sien U-Boot to lütt is üm all to redden un lett afdreihn. De Vörgang lett Sporen torüch, bi all, de dat mitanssehn hebbt.

Hartert weer vun 1892 bit 1929 Vagelkurater in dat Walter Rothschild Zoological Museum in Tring in England. Over lange Johrteinte weer en he goden Fründ vun den Tiersystematiker Otto Kleinschmidt, ofschoonst de beiden sik over den Begreep „Aart“ nich eenig weern konnen. De Frundschop wohr bit an Hartert sien Dood. Tohopen mit Lionel Walter Rothschild hett Hartert dat Museum sien Magazin Novitates Zoologicae („Neets ut de Zoologie“, 1894-1939) rutgahn laten.He weer de Schriever vun dat Book Die Vögel der paläarktischen Fauna (1903–1922). Butendem hett he, tohopen mit Francis Charles Robert Jourdain, Norman Frederic Ticehurst (1873–1960) un Henry Witherby (1873–1943) dat Wark List of British Birds (1912) schreven. In'n Updrag vun Lord Rothschild hett he Reisen unnernahmen na Indien, Afrika un Süüdamerika hen. 1930 kehr he torüch na Berlin. Dor is he 1933 sturven. Hartert hett allerhand Vagelaarden to'n eersten mol wetenschopplich beschreven, dormank den Raven Corvus rhipidurus, de Snippe Scolopax mira, den Bargbussard Buteo oreophilus un de Resensalangane Hydrochous gigas. De Hartertelfe Acestrura harterti, dat Hartertpoggenmuul Batrachostomus harterti un dat Peru-Buntsteertken Phlogophilus harterti hefft hrn Naam na em kregen.

Natriumcarbonat (Na2CO3) kummt ok in natürliche Mineralen vör. Dat bekannteste dorvun is Soda (Na2CO3 · 10H2O), dat in grote Mengden afboot un in de Glasprodukschoon bruukt warrt.

Möppelt ( Nedderlandsch Meppel) is en Gemeen un Stad in de büterst Süüdwesten van de nedderlandsche Provinz Drenthe in de Nedderlannen. De Gemeen tellt 32.859 un het en Flach van 56,98 km². Dat maakt Möppelt to de lüttste Gemeende in Drenthe.

De nächsten Autobahnen sünd de A 1 (Afsnidd Hamborg–Bremen) un de A 27 (Afsnidd Bremen–Wasra). De Opfohrt 49 Bokel op de A 1 liggt so 18 Kilometer in’n Noorden von Grafel an de B 71 un de Opfohrt 25 Veern-Noord op de A 27 18 Kilometer in’n Süüdwesten an de B 215.
Nadem 1669 de letzte Hansedag ween is, hebbt sik blots noch Hamborg, Bremen un Lübeck Hansestadt nöömt. Eerst na 1990 hebbt welk Städer denn wedder op de ole Historie trügggrepen un sik wedder offiziell Hansestadt nöömt. Dat weren toeerst na de Wenn 1990 de Städer Rostock, Wismer, Stralsund, Griepswoold, Anklam un Demmin in Mekelborg-Vörpommern. Eerst von 2007 af an hebbt denn ok Städer in Neddersassen, Sassen-Anholt, Noordrhien-Westfalen un Hessen Andrääg bi de tostännigen Binnenministers stellt, dat se den Titel Hansestadt dragen dröfft. Opstunns (Stand 19. Dezember 2013) gifft dat 23 Städer in Düütschland, de offiziell den Titel Hansestadt hebbt.

La justice accrédite la thèse de Louis Lachenal sur la conquête de l'Annapurna, Bericht över dat Gerichtsoordeel van’ 21. April 2006 in Le Monde (franzöösch)

Trittow hett 8725 Inwahners (Dezember 2015) up en Flach van 28,59 km². In dat Johr 1167 is Trittow eerstmolig in en Oorkunn nöömt wurrn (Slott Trittow, wat se 1775 afbreken mussen, wiel dat bofällig weer). Trittow höört to de so nöömten 17 Holtdörper.

De Naveröörd sünd Scheeßl in’n Noorden, Westervees in’n Oosten, Deepen in’n Süüdoosten, Brookel in’n Süden, Badlsdörp un Wohlsdörp in’n Süüdwesten un Veersbrügg un Jeersdörp in’n Noordwesten.

Butendem warrt dör de nich gliekmatig verdeelte Masse, as to’n Bispeel de Afplatten vun roteeren Planeten, en inhomogen Gravitatschoonsfeld utlöst, wat sünners an Bahnännern bi Maanden to marken is. Un ok de allgemeen Relativitätstheorie beschrifft Effekten, de op de Ümloopbahn inwirken doot.

Dat stellt sik nu aver rut, dat fröhere Versionen vun’n Plaan vörsehn harrn, dat de beiden förenanner bestimmt weern. So is nu ok för de Plaaners to verstahn, dat de beiden so anenanner hangt. David warrt gewohr, dat de Plaaners in’t Entwickeln vun de Minschheit al bit to’t Röömsche Riek ingrepen hebbt. As se de Minschen sik sülvst överlaten harrn, güng dat in’t Middelöller mit jem bargdaal, so dat se bit to de Industriellen Revolutschoon wedder en Plaan opsett harrn. Dorna kemen de beiden Weltkriegen, so dat de „Vörsitter“ nu wedder en ne’en Plaan maakt hett, üm dat sik de Minschen nich sülvst tonichten maken doot.

In’n Winter 1864/1865 hett Schönian de öösterrieksche Kriegsflott in Empfang nahmen, de vör de Küst ankert hett. 1867 is he Kreishauptmann von’n Kreis Leh worrn, wat he bet 1869 bleven is.

Heathcliff „Heath“ Andrew Ledger (* 4. April 1979 in Perth, Western Australia; † 22. Januar 2008 in New York) weer en austraalsch Schauspeler.

As Zithers warrt Instrumenten betekent, bi de keen direkten Kuntakt vun de Sneren mit de Resonanzdeek besteiht. Överdragen warrt de Swingen över massive Bodeelen (Klötz), de an de Resonanzdeek fastmaakt sünd un an de ok de Sneren fastmaakt warrt. De tyypsche Klang entsteiht dorbi ut en Wesselwirken twüschen Resonanzdeek un Klötz, de sik över en Opleggflach (Zitherdisch) noch wieter verstarken un wietrüümig verdeelen lett. Eenige Zithers hebbt keen egene Resonanzdeek un bruukt to’n Schalltügen so en externen Resonanzkörper.